جہاد: سکّے کا دوسرا رُخ

جہاد: سکّے کا دوسرا رُخ (JIHAD: a story of the others) ایک دستاویزی فلم ہے جو مغربی ممالک میں مقیم جہادیوں اور انتہا پسندوں کی زندگی کا احاطہ کرتی ہے۔ یہ فلم دیا خان کی دو سالہ تحقیق کا نچوڑ ہے۔ جس میں ان وجوہات پر روشنی ڈالی گئی ہے کہ مغربی ممالک میں پیدا ہوئے اور پلے بڑھے بچے کیسے اس حد تک انتہا پسندی کا شکار ہو جاتے ہیں کہ وہ گھر بار اور خاندان کو چھوڑکر دوسرے ممالک میں جہاد کے نام پر لڑنے جاتے ہیں۔ اور ان میں کچھ مارے جاتے ہیں اور کچھ بچ جانے کی صورت میں حقیقت سے آگاہی پا لینے کی صورت میں اس قسم کی انتہا پسندی سے تائب ہو جاتے ہیں۔

 موضوع 
فلم کے مرکزی کردار بنگلہ دیش میں پلے بڑھے منور حسین المعروف ابو منتصر ہیں۔ ابو منتصر کو یورپی جہاد کا باوا آدم بھی کہا جاتا ہے۔ ابو منتصر کا بھائی اور رشتہ دار بنگلہ دیش کے قیام کی جنگ کے دوران مارے جاتے ہیں۔ ابو منتصر برطانیہ منتقل ہونے کے بعد انتہا پسندی کا شکار ہو جاتے ہیں۔ اپنے اس انتہاپسندانہ دور میں ابو منتصر نہ صرف برطانیہ میں انتہا پسندی کے لیے نظریاتی کام کرتے ہیں بلکہ وہ عملی طور پر جہاد میں حصہ لینے کے لیے افغانستان، کشمیر اور میانمار روانہ ہو جاتے ہیں۔ میانمار میں ابو منتصر کو احساس ہوتا ہے کہ یہ لڑائی مذہب سے زیادہ ذاتی مفاد کی خاطر لڑی جا رہی ہے۔ جہاد کے کمانڈر جہاں عام غریب لوگوں کے بچوں کو میں مذہب کے نام اپنی لڑائی میں جھونک رہے ہیں، وہیں ان کے اپنے بچے ملائیشیا اور دوسرے ممالک میں اعلیٰ تعلیم حاصل کر رہے ہیں۔ یوں ابو منتصر بددل ہو کر واپس برطانیہ آ جاتے ہیں اور برطانیہ میں مسلمان نوجوانوں کو اس نام نہاد جہاد کی اصلیت سے آگاہ کرنے کے لیے اپنی زندگی وقف کر دیتے ہیں۔

ابو منتصر کے علاوہ دیگر کردار بھی اپنی کہانی بتاتے ہیں۔ فلم میں ان انتہا پسندانہ رویوں اور سوچوں کے حامل نوجوانوں کی ذاتی زندگی اور ماحول کو بھی زیر بحث لایا جاتا ہے۔ جو ان نوجوانوں کے انتہا پسندی کی طرف مائل ہونے کی وجوہات بنیں۔ اکثر نوجوان گھریلو زندگی سے مطمن نہ ہونے، تنہا ہونے کا احساس، نسل پرستی، بے روزگاری، شناخت کا بحران وغیرہ جیسے مسائل کا شکار تھے۔ یہ فلم ایک عام پراپیگنڈا سے ہٹ کر اس موضوع کو بہت سنجیدہ انداز سے بحث کرتی ہے۔ اور اس کی خاص بات یہ ہے کہ اس میں صرف وہ کردار شامل ہیں جو ماضی میں انتہا پسند رہ چکے ہیں۔ ان لوگوں کی کہانی انہی کی زبانی عام لوگوں کو سنائی جاتی ہے۔ ان لوگوں کا اعتماد جیتنا اور فلم میں اپنی اپنی کہانی سنانے پر رضامند کرنے کی وجہ سے اس فلم کو مکمل کرنے میں دو سال کا عرصہ لگا۔

آئی ٹی وی پر اس فلم کو "جہاد: اے برٹش سٹوری" کے نام سے دکھایا گیا۔

 اداکار 
 ابو منتصر
 الیاس کرمانی
 منیر ضمیر
 اسامہ حسن
 شاہد بٹ
 یاسمین ملبوکس
 اعزازات 
 سال  اعزاز  زمرہ  نتیجہ2016ء  نیویارک انڈیپینڈنٹ فلم اینڈ ویڈیو فیسٹول بہترین دستاویزی فلم 2015ءنارویجن وزارت ثقافت و فن  انسانی حقوق اعزاز  2016ء گریئرسن اعزاز  حالات حاضرہ پر بہترین دستاویزی فلم 2016 ءبافٹا اعزاز  حالات حاضرہ پر بہترین دستاویزی فلم 2016ءطلائی اپسرا  اعزاز حالات حاضرہ پر دستاویزی فلم کا 56 واں اعزاز 2017ءکری ایٹو ڈائیورسٹی نیٹ ورک اعزاز  حالات حاضرہ پر بہترین پروگرام 

 حوالہ جات 

زمرہ:2010ء کی دہائی کی دستاویزی فلمیں
زمرہ:2015ء کی دستاویزی فلمیں
زمرہ:2015ء کی فلمیں
زمرہ:2015ء کی ٹیلی ویژن فلمیں
زمرہ:انگریزی فلمیں
زمرہ:برطانوی دستاویزی فلمیں
زمرہ:برطانوی ٹیلی ویژن دستاویزی فلمیں
زمرہ:مملکت متحدہ میں اسلامیت
زمرہ:دستاویزی فلمیں
زمرہ:نارویجن دستاویزی فلمیں
زمرہ:نارویجن فلمیں
زمرہ:2010ء کی دہائی کی برطانوی فلمیں